open-index/open-wikipedia-markdown huggingface dataset:
Μάικλ Γκάμπον

Ο **Σερ Μάικλ Τζον Γκάμπον** ΔΒΑ (αγγλικά: *Sir Michael John Gambon*, 19 Οκτωβρίου 1940 - 27 Σεπτεμβρίου 2023) ήταν Άγγλος, γεννημένος στην Ιρλανδία, ηθοποιός του θεάτρου, του κινηματογράφου και της τηλεόρασης. Μερικές από τις πιο γνωστές του τηλεοπτικές εμφανίσεις είναι στις βρετανικές σειρές *The Singing Detective* και *Maigret* (1992). Ιδιαίτερα γνωστός στον παγκόσμιο κινηματογράφο έγινε ως Άλμπους Ντάμπλντορ, στις έξι τελευταίες ταινίες της σειράς *Harry Potter*, παίρνοντας τον ρόλο του αποθανόντα Ρίτσαρντ Χάρις. Είχε κερδίσει τέσσερα βραβεία BAFTA και τρία Olivier, μεταξύ άλλων βραβεύσεων και υποψηφιοτήτων. 

Απεβίωσε στις 27 Σεπτεμβρίου 2023.  

## Παραπομπές


## Εξωτερικοί σύνδεσμοι

* 
* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Βραβευμένοι με BAFTA
Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Κατηγορία:Ιρλανδοί ηθοποιοί θεάτρου
Κατηγορία:Απόφοιτοι της Βασιλικής Ακαδημίας Δραματικής Τέχνης
Ρυάκι Αχαΐας

Το **Ρυάκι** είναι οικισμός του Νομού Αχαΐας που βρίσκεται 6 χιλιόμετρα από το κέντρο της πόλης στους πρόποδες Παναχαϊκού όρους και συνορεύει με Καρυά Πατρών, Νέο Σούλι και Ελεκίστρα. Αποτελεί τμήμα της Δημοτικής Κοινότητας Ελικίστρας του Δήμου Πατρέων , και σύμφωνα με το «Πρόγραμμα Καποδίστριας» από το 1997 ανήκει στο Δήμο Πατρέων.

## Τοποθεσία
Είναι οικισμός για τον οποίο δεν υπάρχουν στοιχεία οριοθέτησης. Βρίσκεται κτισμένος στις δυτικές υπώρειες του Παναχαϊκού, σε υψόμετρο περίπου 275 μέτρων. Βρίσκεται νοτιοανατολικά της Πάτρας δίπλα στην Καρυά και Νέο Σούλι.

## Διοικητική εξέλιξη

Το Ρυάκι είναι σχετικά καινούριος οικισμός στην  Κοινότητα Ελικίστρας. Την περίοδο από  1997 βάσει του «Σχεδίου Καποδίστριας», ανήκει στο Δήμο Πατρέων ως τμήμα του πρώην Δημοτικού διαμερίσματος Ελικίστρας.

Δημιουργήθηκε από κατοίκους της κοινότητας Ελεκίστρας, που κατοίκησαν Πουρναρόκαστο και ορεινών περιοχών και κατέβηκαν στα πεδινά λόγω των κατολισθήσεων στο Παναχαϊκό. Πιθανότατα οι κάτοικοι του σχημάτισαν και πεδινό οικισμό εκ των οποίων ο οικισμός που ανήκει στην τότε Κοινότητα Ελικίστρας  σε Ρυάκι παίρνοντας το όνομα της θέσης «Ρυάκι » στην οποία είχε αρχικά δημιουργηθεί.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.
* Ν.Ι. Λυμπέρη, *Οδηγός Πατρών*, Πάτρα 2005, 4η έκδοση.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Μητροπολίτης Τσεχίας και Σλοβακίας Ραστισλάβος

Ο **Μητροπολίτης Ραστισλάβος** (κατά κόσμον *Οντρέι Γκοντ*, , Σνίνα Τσεχοσλοβακικής Σοσιαλιστικής Δημοκρατίας, 25 Ιανουαρίου 1978) είναι επίσκοπος της Ορθόδοξης Εκκλησίας, προκαθήμενος της Εκκλησίας της Τσεχίας και Σλοβακίας με τον τίτλο Αρχιεπίσκοπος Πρέσοβ και Μητροπολίτης Τσεχίας και Σλοβακίας.

## Βιογραφία
Ο Ραστισλάβος γεννήθηκε το 1978 στην πόλη Σνίνα, όπου το το 1996 ολοκλήρωσε τις γυμνασιακές σπουδές του. 

Είναι απόφοιτος της Ορθόδοξης Θεολογικής σχολής του Πανεπιστημίου του Πρέσοβ, όπου  το 2002 έλαβε μεταπτυχιακό, παρουσιάζοντας εργασία με θέμα *«Το μυστικό του θανάτου»* (). Την ίδια περίοδο παρακολούθησε τετράμηνα σεμινάρια στη Θεολογική Σχολή του Αριστοτέλειου Πανεπιστημίου Θεσσαλονίκης. Κατά τη διάρκεια των σπουδών του εγκαταβίωσε στην Ιερά Μονή Αγίας Θεοδώρας Θεσσαλονίκης, υπό την πνευματική φροντίδα του αρχιμανδρίτη Ειρηναίου Χαραλαμπάκη. Φιλοξενήθηκε, επίσης, στη Μονή Αγίου Διονυσίου εν Ολύμπω και στο Άγιον Όρος, όπου επισκέφτηκε αρκετά μοναστήρια.

Στις 7 Σεπτεμβρίου 2003 χειροτονήθηκε διάκονος από τον Μητροπολίτη Πρέσοβ Νικόλαο και στις 21 Σεπτεμβρίου 2003 χειροτονήθηκε πρεσβύτερος από τον Αρχιεπίσκοπο Χαϊνόβκας Μύρωνα. 

Στις 18 Νοεμβρίου 2012 χειροτονήθηκε στον Ιερό Ναό Αγίου Αλεξάνδρου Νέφσκυ Πρέσοβ Επίσκοπος Πρέσοβ, από τον Αρχιεπίσκοπο Πράγας και Μητροπολίτη Τσεχίας και Σλοβακίας Χριστοφόρο. 

### Μητροπολίτης Τσεχίας και Σλοβακίας
Τον Δεκέμβριο του 2013, μετά την παραίτηση του προκατόχου του Χριστοφόρου, αντικατέστησε ως Αρχιεπίσκοπος τον Τοποτηρητή Μητροπολίτη Όλομουτς και Μπρνο Συμεών, ο οποίος όμως δήλωσε ότι η εκλογή του ήταν άκυρη. Την θέση αυτή υιοθέτησαν ουσιαστικά όλες οι Ορθόδοξες Εκκλησίες ανά τον κόσμο, για το λόγο αυτό ο Αρχιεπίσκοπος Ραστισλάβος θεωρούνταν από το Οικουμενικό Πατριαρχείο ως persona non grata. Στις 11 Ιανουαρίου 2014 εξελέγη Αρχιεπίσκοπος πάσης Τσεχίας και Σλοβακίας. Λόγω πολλών αντικανονικών πράξεων δεν αναγνωρίστηκε ούτε η Σύνοδος που τον εξέλεξε Αρχιεπίσκοπο, όπως αναφέρει ο Πατριάρχης Βαρθολομαίος σε επίσημη επιστολή του προς τον υπουργό πολιτισμού της Τσεχικής Δημοκρατίας. Μετά την εκλογή του, ο Ραστισλάβος δεν κλήθηκε ούτε στην Σύναξη των Προκαθημένων των Ορθοδόξων Εκκλησιών και έτσι ξεκίνησε μια περίοδος απομόνωσης της Ορθόδοξης Εκκλησίας Τσεχίας και Σλοβακίας από τον υπόλοιπο ορθόδοξο κόσμο. Η εκλογή του Αρχιεπισκόπου Ραστισλάβου αναγνωρίστηκε αρχικά μόνο από τον Πατριάρχη Μόσχας Κύριλλο και το Πατριαρχείο Αντιοχείας, ενώ κατηγορίες που ο ίδιος εκτόξευσε εναντίον του Οικουμενικού Πατριαρχείου και των ελληνόφωνων εκκλησιών επιβάρυναν το κλίμα.

Τον Ιανουάριο του 2016, η Αγία και Ιερά Σύνοδος του Οικουμενικού Πατριαρχείου αποφάσισε την αναγνώρισή του ως Μητροπολίτη Τσεχίας και Σλοβακίας, υπό πέντε όρους, οι οποίοι έγιναν δεκτοί. Στις 13 Μαΐου του ιδίου έτους επισκέφτηκε ο ίδιος το Οικουμενικό Πατριαρχείο προς αποκατάσταση των σχέσεων και έγινε δεκτός με εγκαρδιότητα.

## Παραπομπές


## Εξωτερικές συνδέσεις
* Ο νέος Αρχιεπίσκοπος Τσεχίας και Σλοβακίας ανοίγει τα χαρτιά του στο ΔΟΓΜΑ

Ραστισλάβος
Τζορτζ Πάτρικ Χιουζ

Ο **Τζορτζ Πάτρικ "Πατ" Χιουζ** (*[[αγγλικά]] : George Patrick "Pat" Hughes*), (21 Δεκεμβρίου 1902 - 8 Μαΐου 1997), ήταν Βρετανός πρώην πρωταθλητής της αντισφαίρισης. 

Ο Χιουζ με συμπαίκτη τον Φρεντ Πέρι κέρδισαν τα διπλά στο γαλλικό πρωτάθλημα το 1933 και στο αυστραλιανό πρωτάθλημα το 1934. Αργότερα συνεργάστηκε με τον Ρέιμοντ Τάκι και κέρδισαν το διπλό στο Wimbledon το 1936. Ήταν φιναλίστ στο Ρολάν Γκαρός το 1936 με συμπαίκτη τον Τσαρλς Τάκεϊ επίσης έφτασε στους ημιτελικούς στο Ρολάν Γκαρός το 1931.

Ο Χιουζ ήταν ο μόνος Βρετανός που έφτασε στον τελικό στο διεθνές ιταλικό πρωτάθλημα, κερδίζοντας τον τίτλο στο διπλό αντρών το 1931 και το 1932, μέχρι ο Άντι Μάρεϊ να κερδίσει το τουρνουά το 2016. Στο Πρωτάθλημα αντισφαίρισης Ανατολικής Μεσογείου και το 1948 ήταν νικητής στο διπλό με συμπαίκτη τον Ντον Μπάτλερ.

Στο κύπελλο Ντέιβις έχει αγωνιστεί για την Μεγάλη Βρετανία από το 1929 ως και το 1936 σε 7 διοργανώσεις με προσωπικό ρεκόρ 15 νίκες και 7 ήττες. Με την εθνική στο εν λόγω κύπελλο ήταν νικητής, και παγκόσμιος πρωταθλητής, το 1933, 1934, 1935, 1936 και φιναλίστ το 1931. 

Ήταν ο εκδότης των "Dunlop Lawn Tennis Annual" και "Almanack" από τα τέλη της δεκαετίας του 1940 μέχρι τα τέλη της δεκαετίας του 1950.

## Παραπομπές


Κατηγορία:Βρετανοί αθλητές της αντισφαίρισης
Κατηγορία:Βρετανοί εκδότες
Κατηγορία:Νικητές Γαλλικού Όπεν
Ιωάννης Σιώτης

Ο **Ιωάννης (Γιάγκος) Σιώτης** γεννήθηκε στο Παρίσι το 1859 και πέθανε στην Αθήνα το 1932. Ήταν γιος του Αντωνίου Σιώτη και της Ειρήνης Δοξαρά και εγγονός του Χατζηγεωργάκη Σιώτου. Μεγάλωσε αρχικά στην Τήνο όπου μεταφέρθηκε η οικογένεια του από το Παρίσι και κατόπιν στην Κωνσταντινούπολη. Σπούδασε Ιατρική στο Παρίσι και επιστρέφοντας στη Πόλη εργάστηκε ως γιατρός. Το 1890 παντρεύτηκε την Αικατερίνη Πρόκου με καταγωγή από τη Σίφνο με την οποία απέκτησε τρεις γιους, τον Αντώνη (δικηγόρο), Αριστείδη (αξιωματικό του Ιππικού) και Γεώργιο (μεταλλειολόγο μηχανικό). Παιδιά του τελευταίου είναι η Ειρήνη (1929 - 2019, ψυχολόγος, φωτογράφος), ο Γιάγκος (1931-1994, καθ. Παν/μιου Γενεύης) και ο Ίων (1943-2023, φυσικός ερευνητής).
•	Στα 1900 επανεργοποίησε τα θερμά Λουτρά της Γιάλοβας σε νέες εγκαταστάσεις δημιουργώντας μια εταιρεία στην οποία συμμετείχαν Έλληνες και Τούρκοι. Την δραστηριότητα του εγκατέλειψε με την αναγκαστική μετεγκατάσταση του στην Ελλάδα το 1922, αφήνοντας την περιουσία του στους Τούρκους συνεταίρους του. 
•	Το 1905, μαζί με τους Φώτη Φωτιάδη, Γιάγκο Παντελίδη-Παππά και Δημήτρη Τανταλίδη ιδρύουν τον μυστικό σύλλογο «Το αδελφάτο της Ελληνικής Γλώσσας» *η Ανάσταση* για την προώθηση του δημοτικισμού. Μαζί με τα υπόλοιπα ιδρυτικά μέλη του Συλλόγου της Πόλης υποστήριξε οικονομικά την έκδοση της εφημερίδας "Νουμάς" . μικρογραφία|Ιωάννης Σιώτης, υπουργός Παιδείας, Αθήνα 1922|εναλλ.=|αριστερά•	Μετά τη Μικρασιατική καταστροφή διετέλεσε υπουργός Εκκλησιαστικών και Δημοσίας Εκπαιδεύσεως στην Κυβέρνηση Σωτηρίου Κροκιδά και στην επαναστατική Κυβέρνηση Στυλιανού Γονατά , από τις 17 Σεπτεμβρίου 1922 ως την 1η Απριλίου 1923, οπότε παραιτήθηκε γιατί διαφώνησε με την εκτέλεση των 'Εξι. Στη σύντομη θητεία του επεδίωξε και επέτυχε να υιοθετήσει η Ελλάδα το Γρηγοριανό ημερολόγιο (1923) ως "πολιτικό", έχοντας μείνει η τελευταία Ευρωπαϊκή χώρα με το παλαιό ημερολόγιο.

## Πηγές

* Σιδηρόπουλος Φωκίωνας, *Τα Εθνικά Φιλανθρωπικά Καταστήματα στην Κωνσταντινούπολη - Νοσοκομείο Βαλουκλή*, Εκδότης: Ίδρυμα Μείζονος Ελληνισμού, Αθήνα 1999 (ISBN: 960-7957-04-0)
* Παπακώστας Γιάννης, *Ο Φώτης Φωτιάδης και το "Αδελφάτο της Εθνικής Γλώσσας"*, Εκδόσεις Εστία, Αθήνα 1993 (ISBN: 978-9600-50-0097)

## Παραπομπές


Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Χαρματάν

[δεξιά|μικρογραφία|300x300εσ|Ομίχλη Χαρματάν γύρω από το Εθνικό Τζαμί Αμπούτζα στην [Αμπούτζα]]
Ο **Χαρματάν** είναι μια εποχή στη Δυτική Αφρικανική ήπειρο, η οποία παρουσιάζεται από το τέλος του Νοεμβρίου μέχρι τα μέσα Μαρτίου. Χαρακτηρίζεται από ξηρό και σκονισμένο βορειοανατολικό αληγή άνεμο με το ίδιο όνομα ο οποίος φυσά από την Έρημο Σαχάρα πάνω από τη Δυτική Αφρική εντός του Κόλπου της Γουινέας. Το όνομα του προέρχεται ή σχετίζεται με την λέξη χαραμάτα της γλώσσας Γκα. Είναι κρύος στις περισσότερες περιοχές, αλλά μπορεί να είναι καυτός σε ορισμένες περιοχές, ανάλογα με τις περιστάσεις.

Ο Χαρματάν πνέει στην ξηρή περίοδο, η οποία συμβαίνει στους μήνες με τις μικρότερες ημέρες, όταν η υποτροπική κορυφογραμμή υψηλής πίεσης παραμένει πάνω από την Κεντρική Έρημο Σαχάρα και όταν η χαμηλή πίεση της Διατροπικής Ζώνης Σύγκλισης παραμένει πάνω από τον Κόλπο της Γουινέας. Στο πέρασμά του πάνω από τη Σαχάρα, παίρνει μαζί του λεπτή σκόνη και σωματίδια άμμου.

## Επιπτώσεις
Η εποχή του Χαρματάν διαφέρει από το χειμώνα, γιατί χαρακτηρίζεται από το ψυχρό, ξηρό, φορτωμένο με σκόνη αέρα και περιλαμβάνει μεγάλες διακυμάνσεις στις θερμοκρασίες της ημέρας και της νύχτας. Οι θερμοκρασίες μπορούν εύκολα να παραμείνουν τόσο χαμηλά έως τους 9 °C, αλλά μερικές φορές το απόγευμα η θερμοκρασία μπορεί να ανέβει μέχρι τους 30 °C ενώ η σχετική υγρασία πέφτει κάτω από το 10%.
μικρογραφία|Ομίχλη που προκαλείται από τον Χαρματάν πάνω από το Χο, Γκάνα
Ο αέρας είναι ιδιαίτερα ξηρός όταν ο Χαρματάν πνέει πάνω από την περιοχή. Ο Χαρματάν φέρνει ερημικές καιρικές συνθήκες: μειώνει την υγρασία, διαλύει τη νεφοκάλυψη, αποτρέπει τον σχηματισμό βροχοπτώσεων και μερικές φορές δημιουργεί μεγάλα σύννεφα σκόνης που μπορεί να οδηγήσουν σε θύελλες σκόνης ή αμμοθύελλες. Ο άνεμος μπορεί να αυξήσει τον κίνδυνο πυρκαγιάς και να προκαλέσει σοβαρή καταστροφή στις σοδειές. Η αλληλεπίδραση του Χαρματάν με ανέμους μουσώνων ανέμους μπορεί να προκαλέσει τυφώνες.

### Ομίχλη του Χαρματάν
Σε ορισμένες χώρες της Δυτικής Αφρικής, η βαριά ποσότητα σκόνης στον αέρα μπορεί να περιορίσει σημαντικά την ορατότητα και να μπλοκάρει τον ήλιο για αρκετές ημέρες, συγκρίσιμη με μια βαριά ομίχλη. Αυτό το φαινόμενο είναι γνωστό ως ομίχλη Χαρματάν. Αυτό κοστίζει εκατομμύρια δολάρια σε αεροπορικές εταιρείες λόγω της ακύρωσης πολλών πτήσεων κάθε χρόνο. Όταν η ομίχλη είναι αδύναμη, ο ουρανός είναι καθαρός. Ο ξηρός αέρας μπορεί να σπάσει τους κορμούς των δέντρων που φύονται στην περιοχή.

### Υγεία
Η υγρασία μειώνεται τόσο χαμηλά έως το 15%, η οποία μπορεί να οδηγήσει σε ρινορραγίες για μερικούς ανθρώπους. Άλλες επιπτώσεις στην υγεία για τον άνθρωπο μπορεί να περιλαμβάνουν επιπτώσεις, στο δέρμα τα μάτια και το αναπνευστικό σύστημα, συμπεριλαμβανομένης της επιδείνωσης του άσθματος.

## Παραπομπές


## Εξωτερικοί σύνδεσμοι

* 
Κατηγορία:Κρύο
Κατηγορία:Γεωγραφία της Νιγηρίας
Κατηγορία:Εποχές
Κατηγορία:Άνεμοι
Εμμανουήλ Β. Κεφαλογιάννης

Ο **Εμμανουήλ Κεφαλογιάννης** του Βασιλείου (Ανώγεια, 23 Απριλίου 1914 ή 1916 -  Αθήνα, 16 Οκτωβρίου 2003), ήταν Έλληνας δικηγόρος και πολιτικός. Εξελέγη βουλευτής Ηρακλείου υπηρετώντας από τη δεκαετία του '50 ως το 1964 και στη συνέχεια από το 1974 ως το 1990, συνολικά 16 χρόνια. Χρημάτισε επανειλημμένα υφυπουργός και υπουργός.

## Βιογραφία
### Σπουδές και αντιστασιακή δράση
Σπούδασε νομικά στο Πανεπιστήμιο των Αθηνών (πόλη στην οποία άσκησε αργότερα τη δικηγορία) και οικονομικές επιστήμες στην ΑΣΟΕΕ. Κατά τον Ελληνοϊταλικό Πόλεμο πολέμησε στο Μέτωπο και τραυματίστηκε. Στη συνέχεια ανέπτυξε αντιστασιακή δράση στην Κρήτη, για την οποία του απονεμήθηκαν αριστείο Ανδρείας, ο Πολεμικός Σταυρός και το Μετάλλιο Εξαιρέτων Πράξεων.

### Πολιτική σταδιοδρομία
Εξελέγη βουλευτής Ηρακλείου με το Λαϊκό Κόμμα το 1950, με την ΕΡΕ το 1956, το 1958, το 1961 και το 1963.

Στη συνέχεια, έγινε ξανά βουλευτής με τη Νέα Δημοκρατία εκλεγείς τα έτη 1974, 1977, 1981 ,  το 1985, τον Ιούνιο και τον Νοέμβριο του 1989, υπηρετώντας στο Κοινοβούλιο ως το 1990. 

Υπηρέτησε ως υφυπουργός Οικισμού στην κυβέρνηση Καραμανλή από το 1958 ως το 1961. Έπειτα ήταν υπουργός Εμπορικής Ναυτιλίας στην τελευταία κυβέρνηση πριν τη χούντα και υφυπουργός Μεταφορών και Επικοινωνιών στην κυβέρνηση εθνικής ενότητας του Καραμανλή (26 Ιουλίου 1974 - 9 Οκτωβρίου 1974)

Αποσύρθηκε από τα κοινά μετά το 1990 και διορίστηκε διοικητής της Αγροτικής Τράπεζας της Ελλάδας, υπηρετώντας από το 1990 ως το 1993.

### Οικογένεια
Ήταν παντρεμένος με την Αικατερίνη Καλογήρου και απέκτησαν δύο κόρες.

### Θάνατος και κηδεία
Πέθανε στην Αθήνα το 2003 και κηδεύτηκε στις 18 Οκτωβρίου στον Μητροπολιτικό Ναό του Ηρακλείου (στον Άγιο Μηνά).

## Παραπομπές


Κατηγορία:Βουλευτές Ηρακλείου
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υφυπουργοί Μεταφορών και Επικοινωνιών
Κατηγορία:Έλληνες υφυπουργοί Οικισμού
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Οξαδιβοριράνιο

Το **οξαδιβοριράνιο** (αγγλικά *oxadiborirane*) είναι ανόργανη ετεροκυκλική ένωση, που περιέχει βόριο, οξυγόνο και υδρογόνο, με μοριακό τύπο '''B<sub>2</sub>H<sub>2</sub>O'''. Το μόριό του αποτελείται δομικά από έναν τριμελή ετεροκυκλικό δακτύλιο, που περιέχει δύο (2) διαφορετικά είδη ατόμων. Πιο συγκεκριμένα, ο δακτύλιός της περιέχει δύο (2) άτομα βορίου και ένα (1) άτομο οξυγόνου. Αποτελεί τον απλούστερο ανόργανο ετεροκυκλικό βοραιθέρα.

## Ισομέρεια
Με βάση το μοριακό τύπο του (B2H2O) έχει τα ακόλουθα δύο (2) ισομερή θέσης:
# Διβορανόνη(2), με ημισυντακτικό τύπο **BH<sub>2</sub>B=O**.
# Διβορενόλη(2), με ημισυντακτικό τύπο **BH=BOH**.

## «Μητρικό» και «θυγατρικά» οξαδιβοριράνια
Το οξαδιβοριράνιο είναι η «μητρική ένωση» για μια σειρά «θυγατρικών» του παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «**οξαδιβοριράνια**».

## Παραπομπές και παρατηρήσεις


Κατηγορία:Ετεροκυκλικές ενώσεις
Κατηγορία:Ενώσεις με τριμελή δακτύλιο
Κατηγορία:Ανόργανα βοράνια
Κατηγορία:Οξειδάνια
Κατηγορία:Κορεσμένες ενώσεις
Κατηγορία:Μητρικές ενώσεις
B2H2O

Ο μοριακός τύπος **B<sub>2</sub>H<sub>2</sub>O** μπορεί να αναφέρεται στα ακόλουθα τρία (3) ισομερή θέσης:
# Διβορανόνη (2), με ημισυντακτικό τύπο **BH<sub>2</sub>B=O**.
# Διβορενόλη (2), με ημισυντακτικό τύπο **BH=BOH**.
# Οξαδιβοριράνιο, με γραμμικό τύπο 60px.

Κατηγορία:Αποσαφηνίσεις χημικών τύπων
Πύργος «Απόλλων»

Ο **Πύργος «Απόλλων»** είναι κτίριο κατοικιών επί της πλατείας Κανελλόπουλου στους Αμπελοκήπους, στη διεύθυνση Λουίζης Ριανκούρ 64. Χτίστηκε επί Χούντας και ολοκληρώθηκε το 1973. Είναι το ψηλότερο κτίριο κατοικιών στην Ελλάδα, με ύψος 80 μέτρων και έχει 25 ορόφους. Χτίστηκε μέσα στην περίοδο κατά την οποία βρισκόταν σε ισχύ ο νόμος 395/1968, ο οποίος απελευθέρωνε το ύψος της δόμησης, δηλαδή μεταξύ των ετών 1968 και 1985. Αποτελεί το κυριότερο ορόσημο της γειτονιάς της Πανόρμου και βρίσκεται στο κέντρο αυτής.

Χωρίζεται σε δύο πτέρυγες τη δεξιά και την αριστερή, με κάθε μια να διαθέτει δικό της ζευγάρι ανελκυστήρων. Επίσης διαθέτει εφεδρική γεννήτρια σε περίπτωση διακοπής ρεύματος, ενώ στην ταράτσα υπάρχει πισίνα. Αξίζει να σημειωθεί ότι την περίοδο που το κτίριο χτίστηκε οι άνθρωποι ήταν πολύ πιο προληπτικοί και γι' αυτόν τον λόγο το κτίριο δεν έχει 13ο όροφο (στο μέτρημα τον πέρασαν με αποτέλεσμα ο πραγματικός 13ος όροφος να είναι ο 14ος). Παρόλο που ο πύργος χτίστηκε ως κτίριο κατοικιών, σήμερα πολλά από τα διαμερίσματα αξιοποιούνται ως γραφεία και ιατρεία. Οι κορυφαίοι όροφοι του πύργου καθώς και η πισίνα ήταν για πολλές δεκαετίες εγκαταλελειμμένοι, ωστόσο το καλοκαίρι του 2023 ανακαινίστηκαν και πλέον εκμεταλλεύονται από επιχείρηση εστίασης.

## Δείτε επίσης
* Πύργος των Αθηνών
* Πύργος Πειραιά
* Πύργος Δίφρος
* Σταθμός Πανόρμου
* Ξενοδοχείο President

## Παραπομπές


Κατηγορία:Κτίρια και κατασκευές στην Αθήνα
Κατηγορία:Ουρανοξύστες στην Ελλάδα
Κατηγορία:Απόλλων
Ζαν Κερτιέ

H **Ζαν Κερτιέ** (*[[αγγλικά]] : Jean Rinkel-Quertier*), γεννημένη στις 12 Νοεμβρίου 1925, είναι Βρετανίδα πρώην αθλήτρια της αντισφαίρισης. Αγωνίστηκε στην αντισφαίριση από τα τέλη της δεκαετίας του 1940 έως και την δεκαετία του 1950. Ήταν Νο6 στον κόσμο το 1951.

Η Κερτιέ σημείωσε την μεγαλύτερη της επιτυχία όταν ήταν νικήτρια στο μικτό στο γαλλικό πρωτάθλημα του 1949 με συμπαίκτη τον Τζέρι Όκλι. Έφτασε στον ημιτελικό του διπλού στο Γουίμπλεντον το 1952 και το 1953, στον προημιτελικό του γαλλικού πρωταθλήματος το 1949, και 1953, του Γουίμπλετον το 1948 και 1952 και των ΗΠΑ 1951 και το 1953.

Το 1949 και το 1950 έπαιξε στον τελικό του Βρετανικού παγκοσμίου πρωταθλήματος σε κλειστό γήπεδο και νίκησε το 1950. Η Κερτιέ κέρδισε το ξεχωριστό γεγονός του Γαλλικού πρωταθλήματος σε κλειστό γήπεδο το 1951 και το 1952. Με τον Jean Walker-Smith κέρδισε το διπλό στο διεθνές ιταλικό πρωτάθλημα στη Ρώμη το 1950. Στο Πρωτάθλημα αντισφαίρισης Ανατολικής Μεσογείου το 1948, ήταν πρώτη στο απλό νικώντας την Βέρα Ματάρ στον τελικό, δεύτερη στο διπλό με συμπαίκτη την Ρέιλι, και πρώτη στο μεικτό με συμπαίκτη τον Ντον Μπάτλερ.

Ήταν μέλος της Βρετανικής εθνικής ομάδας στο κύπελλο Γουίγκαν το 1947 και από το 1949 ως το 1953.

Παντρεύτηκε τον ολλανδό αντισφαιριστή Ίβο Ρίνκελ στις 28 Φεβρουαρίου 1952 και απέκτησαν δύο κόρες.

## Παραπομπές


Κατηγορία:Βρετανίδες αθλήτριες της αντισφαίρισης
Μεσοαμερική

thumb|upright=1.3|Τοποθεσία της Μεσοαμερικής στην Αμερικανική ήπειρο.
Η **Μεσοαμερική** είναι η πολιτισμική περιοχή της Αμερικής που περιλαμβάνει το νότιο ήμισυ του Μεξικού, τα εδάφη της Γουατεμάλας, του Ελ Σαλβαδόρ, της Μπελίζε καθώς και τις δυτικές περιοχές της Ονδούρας, της Νικαράγουας και της Κόστα Ρίκα. Διαφέρει από την μεσοαμερικανική περιοχή, όρο που επινοήθηκε για την ονομασία μιας γεωοικονομικής περιοχής σε διεθνείς οργανισμούς όπως ο ΟΟΣΑ.  Η Μεσοαμερική είναι μια περιοχή οριζόμενη από τον πολιτισμό. Σε αυτήν την περιοχή αναπτύχθηκε ένας ιθαγενής πολιτισμός στο πλαίσιο ενός μωσαϊκού μεγάλης εθνοτικής και γλωσσικής ποικιλομορφίας. Η πολιτισμική ενότητα των μεσοαμερικανικών λαών αντικατοπτρίζεται σε διάφορες πτυχές, κάτι που ο Παουλ Κίρχοφ ονόμασε *μεσοαμερικανικό σύμπλεγμα*.

Ο ορισμός του τι είναι αποδεκτό ότι ανήκει στη Μεσοαμερική είναι αντικείμενο συζήτησης μεταξύ των ερευνητών αυτών των πολιτισμού· παρ’ όλα αυτά, συχνά αναφέρονται ως κοινά στοιχεία μεταξύ άλλων: η αγροτική βάση της οικονομίας, η καλλιέργεια καλαμποκιού, η χρήση δύο ημερολογίων (θρησκευτικού και πολιτικού), οι ανθρωποθυσίες ως μέρος της θρησκευτικής έκφρασης, η λίθινη τεχνολογία και η απουσία μεταλλουργίας.

## Παραπομπές


## Εξωτερικοί σύνδεσμοι
* 

Κατηγορία:Αμερική
Λουκ Γουίλσον

Ο **Λουκ Κάνινχαμ Γουίλσον** (αγγλικά: *Luke Cunningham Wilson*, 21 Σεπτεμβρίου 1971) είναι Αμερικανός ηθοποιός, κυρίως, του κινηματογράφου, γνωστός για τους ρόλους του, στις ταινίες *[[Bottle Rocket]]* (1996), *Blue Streak* (1999),  *[[Οικογένεια Τενενμπάουμ]]* (2001), *[[Η εκδίκηση της ξανθιάς]]* (2001), *Old School* (2003) και  *Idiocracy* (2006). Μέσα από τις λίγες τηλεοπτικές σειρές που έχει εμφανιστεί, έχει πρωταγωνιστήσει στις *Enlightened* και *Roadies*. Ο Λουκ, είναι ο μικρότερος αδελφός των Άντριου Γουίλσον και Όουεν Γουίλσον, με τους οποίους έχει συμμετάσχει και σε κάποιες ταινίες.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Τροφική δηλητηρίαση

**Τροφική δηλητηρίαση** είναι η λοίμωξη που οφείλεται στην κατανάλωση χαλασμένου ή μολυσμένου φαγητού - ποτού, το οποίο περιέχει επιβλαβή βακτήρια, ιούς, παράσιτα ή τοξίνες. 

## Τρόφιμα που την προκαλούν
Η τροφική δηλητηρίαση προκαλείται από τρόφιμα που:

* έχουν αλλοιωθεί λόγω κακής συντήρησης
* είναι δηλητηριώδη εκ φύσεως, όπως ορισμένα είδη μανιταριών

## Συμπτώματα
Η λοίμωξη αυτή εκδηλώνεται με τα παρακάτω συμπτώματα:
* Αδυναμία
* Κοιλιακές ενοχλήσεις - κράμπες
* Ναυτία
* Εμετός
* Πυρετός
* Ρίγη
* Πονοκέφαλος

## Κίνδυνοι και πρόληψη
Η τροφική δηλητηρίαση εγκυμονεί κινδύνους:
* Αφυδάτωσης. Για να αποφευχθεί συνιστάται η κατανάλωση υγρών.
* Σοβαρής απώλειας αλάτων κι ηλεκτρολυτών. Συνιστάται η κατανάλωση διαλύματος αλατιού είτε με πόση είτε ενέσιμα.

## Τρόποι αντιμετώπισης
Τρόποι αντιμετώπισης της τροφικής δηλητηρίασης είναι:
* Η ξεκούραση, η διατήρηση κανόνων υγιεινής και η κατανάλωση πολλών υγρών.
* Η κατανάλωση εύπεπτων κι ήπιων τροφίμων, όπως ρύζι.
* Η αποφυγή λιπαρών ή ζαχαρούχων τροφίμων, γαλακτοκομικών προϊόντων, καφεΐνης  κι αλκοόλ.
* Αν δεν υποχωρήσουν τα συμπτώματα μπορεί να χρειαστεί θεραπεία. Ωστόσο, αντιβιοτικά μπορούν να χορηγηθούν εφόσον εντοπιστεί η αιτία της τροφικής δηλητηρίασης.

## Δείτε επίσης
* Δηλητηρίαση

*
*

## Σημειώσεις


## Παραπομπές


Κατηγορία:Υγεία
Χάρβι Γουάνστιν

O **Χάρβι Γουάνστιν**, CBE (αγγλικά: *Harvey Weinstein*, προφορά: /ˈwaɪnstiːn/ , 19 Μαρτίου 1952) είναι Αμερικανός παραγωγός κινηματογράφου και πρώην στέλεχος κινηματογραφικού στούντιο. Αυτός και αδελφός του Μπομπ, ίδρυσαν την εταιρεία παραγωγής Miramax, η οποία παρήγαγε πολλές γνωστές  ανεξάρτητες ταινίες, όπως το *Sex, Lies, and Videotape* (1988) και το  *[[Pulp Fiction]]* (1996). Ο Γουάνστιν έχει κερδίσει ως παραγωγός ένα Όσκαρ, για την παραγωγή στην ταινία *[[Ερωτευμένος Σαίξπηρ]]* (1998), καθώς και επτά Tony, για την παραγωγή του σε θεατρικά έργα και μιούζικαλ. 

Από το 2005 έως και το 2017, αυτός και ο αδελφός του, υπήρξαν πρόεδροι της εταιρείας The Weinstein Company, παράγοντας μερικές πολύ γνωστές ταινίες, όπως το *[[Άδωξοι Μπάσταρδη]]* (2009), το *[[Ο λόγος του βασιλιά]]* (2011), το *[[Django, ο τιμωρός]]* (2012) και *[[Το παιχνίδι της μίμησης]]* (2014). Παρόλα αυτά, τον Οκτώβριο του 2017, υπήρξαν δεκάδες καταγγελίες εναντίον του για σεξουαλική παρενόχληση, κακοποίηση και βιασμό, από πολλές και διάσημες γυναίκες ηθοποιούς. Μετά από όλα αυτά τα γεγονότα, ο ίδιος απολύθηκε από την εταιρεία σκηνοθετών, ενώ εκδιώχθηκε και από την Αμερικανική Ακαδημία Κινηματογραφικών Τεχνών και Επιστημών.

## Παραπομπές


## Εξωτερικοί σύνδεσμοι
*
*

Κατηγορία:Αμερικανοί παραγωγοί ταινιών
Κατηγορία:Αμερικανοεβραίοι
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Βραβευμένοι με BAFTA
Κατηγορία:Βραβευμένοι με Χρυσή Σφαίρα
Κατηγορία:Άτομα που καταδικάστηκαν για βιασμούς
Γεώργιος Χατζηγεωργίου

Ο **Γεώργιος Χατζηγεωργίου** (1876 - 1950) υπήρξε Έλληνας καπνέμπορος και πολιτικός. Καταγόταν από τη Στρώμνιτσα και δραστηριοποιήθηκε στον Μακεδονικό Αγώνα. Εξελέγη βουλευτής Θεσσαλονίκης τον Μάιο του 1915 και τον Δεκέμβριο του 1915, για να επανεκλεγεί το 1920 και μετά στις εκλογές του 1926 με το Κόμμα Ελευθεροφρόνων. Πέθανε το 1950.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Μακεδονομάχοι
Άνω Καλλιθέα Αχαΐας

:*Για οικισμούς με ίδιο όνομα στην Αχαΐα, δείτε: [[Καλλιθέα Αχαΐας]]*

Η **Άνω Καλλιθέα** είναι χωριό της Αχαΐας που βρίσκεται νότια της Πάτρας, σε απόσταση 15 χλμ. από το κέντρο της πόλης και μόλις 3 χλμ. ανατολικά του οικισμού της Καλλιθέας (Καλλιθεόκαμπος).

Κατά την εθνική απογραφή του 2011 η Άνω Καλλιθέα είχε πληθυσμό 146 κατοίκους και σύμφωνα με το Πρόγραμμα «Καλλικράτης» που διαμόρφωσε την διοικητική διαίρεση της χώρας από το 2011 και είναι σε ισχύ, μαζί με την Καλλιθέα συναποτελούν τη Τοπική Κοινότητα Καλλιθέας που υπάγεται στην Δημοτική Ενότητα Μεσσάτιδος του Δήμου Πατρέων και αριθμεί συνολικά 837 κατοίκους.
## Πληθυσμός

## Ιστορικά στοιχεία
Τα ευρήματα που έχουν ανασκαφεί στην περιοχή αποδεικνύουν κατοίκηση της από τα αρχαϊκά μέχρι τα ρωμαϊκά χρόνια χωρίς μέχρι στιγμής να έχουν εντοπιστεί ίχνη αρχαίας πολίχνης. Στην Άνω Καλλιθέα έχουν ανασκαφεί δύο μυκηναϊκά νεκροταφεία στις θέσεις *Ραμπαντάνα* και *Λαγκαδιά*.

Το χωριό, το 1912 αναφέρεται με την ονομασία *Γαϊδουριάρης* ως οικισμός του τότε Δήμου Πατρέων, το 1915 μετονομάζεται σε *Καλλιθέα Πατρών* και το 1981 από *Καλλιθέα* σε *Άνω Καλλιθέα Πατρών*. Το αρχικό της όνομα *Γαϊδουριάρης*, σύμφωνα με την παράδοση που κατέγραψε ο Χρήστος Θ. Κανελλάκης, το πήρε από κάτοικο που είχε αρκετά γαϊδούρια στην ιδιοκτησία του με τα οποία έκανε μεταφορές ακόμα και στην πόλη της Πάτρας. Από την προτροπή πάμε στου *Γαϊδουριάρη* έμεινε το τοπωνύμιο που είναι και σήμερα γνωστό.

## Δείτε επίσης
* Καλλιθέα Πατρών

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Χρήστος Θ. Κανελλάκης, *Το Μοίραλι από το 1461 έως σήμερα. Ετυμολογικό λεξικό των πρώην Δήμων Μεσάτιδος, Φαρρών, Τριταίας, Λασιώνος Ηλείας*, Εκδόσεις Περί Τεχνών, Πάτρα 2010. ISBN 978-960-6684-64-7.
* Μιχάλης Πετρόπουλος, «Τοπογραφικά της χώρας των Πατρέων», *Αρχαία Αχαΐα και Ηλεία: ανακοινώσεις κατά το πρώτο διεθνές συμπόσιο, Αθήνα 19-21 Μαΐου 1989 = Achaia und Elis in der Antike: des 1 Internationalen symposiums, Athen 19-21 Mai 1989*, Αθήνα 1991, σελ. 249-258.
* Εγκυκλοπαίδεια Πάπυρος Λαρούς Μπριτάννικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κοινότητας Καλλιθέας Πατρών, eetaa.gr. Ανακτήθηκε: 23/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Ελαιόφυτο Αιτωλοακαρνανίας

Με την ονομασία **Ελαιόφυτο Αιτωλοακαρνανίας** ή *Ελαιόφυτον Αιτωλοακαρνανίας* μπορεί να αναφέρονται οι εξής οικισμοί:

*Ελαιόφυτο Αμφιλοχίας Αιτωλοακαρνανίας, οικισμός της δημοτικής ενότητας Μενιδίου, του Δήμου Αμφιλοχίας.
*Ελαιόφυτο Αγρινίου Αιτωλοακαρνανίας, οικισμός της δημοτικής ενότητας Νεάπολης, του Δήμου Αγρινίου.

## Δείτε επίσης
* Ελαιόφυτο

Κατηγορία:Αποσαφηνίσεις ελληνικών τοπωνυμίων
Σερεμπριάνιε Προύντι

μικρογραφία|Κτίρια κατοικιών στο Σερεμπριάνιε Προύντι
Το **Σερεμπριάνιε Προύντι** (, μετάφραση: Ασημένιες Λίμνες) είναι μια αστική περιοχή (εργατικός οικισμός) και το διοικητικό κέντρο της Επαρχίας Σερεμπριάνο-Προύντσκι της Περιφέρειας Μόσχας στη Ρωσία και βρίσκεται στον ποταμό Οσιότρ. Ανάμεσα στα επαρχιακά κέντρα της Περιφέρειας Μόσχας είναι το νοτιότερο και το πιο απομακρυσμένο από τη Μόσχα. Ο πληθυσμός της πόλης είναι 9.705 άτομα στην απογραφή του 2010. Στην απογραφή του 2002 είχε πληθυσμό 8.969 κατοίκων, σημειώνοντας μια ελαφριά μείωση από τους 8.977 κατοίκους στην απογραφή του 1989.

Το Σερεμπριάνιε Προύντι βρίσκεται στον αυτοκινητόδρομο Μ1 (Μόσχα–Αστραχάν) και στο σιδηρόδρομο Μόσχας-Βόλγκογκραντ. 

Το Σερεμπριάνιε Προύντι αναφέρθηκε για πρώτη φορά σε ένα χρονικό σε 1571. Υπό την Ρωσική Αυτοκρατορία, ήταν ένα χωριό του Ουγιέζντ Βενιόφσκι του κυβερνείου Τούλα. Έγινε επαρχιακό κέντρο το 1924. Το 1929, το Σερεμπριάνιε Προύντι μεταφέρθηκε στην Κεντρική Βιομηχανική Περιφέρεια, η οποία τον Σεπτέμβριο του 1937 διαλύθηκε, και το χωριό ξαναέγινε μέρος της Περιφέρειας Τούλα. Συμπεριλήφθηκε στην Περιφέρεια Μόσχας το 1942. Έγινε οικισμός αστικού τύπου το 1961.

Ο ταχυδρομικός κώδικας είναι ο 142970. Ο κωδικός κλήσης είναι ο +7 49667.

## Παραπομπές


Κατηγορία:Πόλεις του Όμπλαστ της Μόσχας
Little Samson

To ***Little Samson*** (γνωστό στην Ιαπωνία ως *Seirei Densetsu Lickle*, ιαπωνικά: 聖鈴伝説リックル) είναι ένα βιντεοπαιχνίδι πλατφόρμας-δράσης, του 1992, που αναπτύχθηκε από την Takeru  και κυκλοφόρησε από την Taito, για το NES. Εξ αιτίας των πολύ καλών γραφικών του και σε συνδυασμό με τις χαμηλές πωλήσεις που έκανε, πλέον θεωρείται αρκετά σπάνιο και ακριβό για τους συλλέκτες. Γενικότερα, το παιχνίδι, έλαβε πολύ θετικές κριτικές, κατά την εποχή της κυκλοφορίας του, ενώ το ονόμασαν ένα από τα καλύτερα παιχνίδια πλατφόρμας του NES.

## Παραπομπές


## Εξωτερικοί σύνδεσμοι
* ''Little Samson'' στο MobyGames

Κατηγορία:Βιντεοπαιχνίδια του 1992
Κατηγορία:Βιντεοπαιχνίδια του NES
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια της Taito
Στενό του Μπονιφάτσιο

thumb

Το **Στενό του Μπονιφάτσιο** (, , κορσ.: *Bucchi di Bunifaziu*, σαρδην.: *Buccas de Bonifatziu*, ) είναι ο πορθμός της κεντρικής Μεσογείου Θάλασσας που χωρίζει τα νησιά Κορσική (στον βορρά) και Σαρδηνία (στον νότο), και από την άλλη ενώνει την Τυρρηνική θάλασσα στα ανατολικά με τη δυτική Μεσόγειο. Πήρε το όνομά του από την κοντινή κορσικανική κωμόπολη Μπονιφάτσιο.

## Χαρακτηριστικά και ναυάγια

Το στενό έχει ελάχιστο πλάτος 11 χιλιόμετρα (περίπου 6 ναυτικά μίλια) και είναι διαβόητο στους ναυτικούς για τα ρεύματα, τους υφάλους του και άλλα εμπόδια. Το μέγιστο βάθος του στο στενότερο σημείο δεν ξεπερνά τα 100 μέτρα.

Η πλέον γνωστή στην ιστορία καταστροφή στο Στενό είναι εκείνη της γαλλικής φρεγάτας «Sémillante» στις 15 Φεβρουαρίου 1855, η οποία είχε αποπλεύσει από το λιμάνι της Τουλόν με προορισμό τη Μαύρη Θάλασσα, μεταφέροντας στρατό για τον Πόλεμο της Κριμαίας. Μια θύελλα προκάλεσε τη σύγκρουσή της με έναν ύφαλο. Το πλοίο βυθίστηκε και κανένας από τους 750 στρατιώτες που μετέφερε δεν επέζησε.

Μετά από το ναυάγιο ενός δεξαμενόπλοιου το 1993, η διέλευση από το Στενό του Μπονιφάτσιο απαγορεύθηκε για πλοία υπό γαλλική και ιταλική σημαία που φέρουν επικίνδυνο φορτίο. Επίσης η διέλευση για πλοία άλλων χωρών με τέτοιο φορτίο αποθαρρύνεται και γίνεται υποχρεωτικά με πιλότο.

## Φωτογραφικό υλικό


Αρχείο:Bocche di Bonifacio.png|Η θέση του Στενού.
Αρχείο:Strasse von Bonifacio.jpg|Το Στενό όπως φαίνεται από τον αέρα.
Αρχείο:Bouches de Bonifacio.JPG|Το Στενό όπως φαίνεται από τη Σάντα Τερέζα Γκαλλούρα στη Σαρδηνία. Η Κορσική είναι στο βάθος.
Αρχείο:Scogliere bocche di bonifacio.JPG|Το Στενό όπως φαίνεται από την ακτή της Κορσικής.
Αρχείο:Bonifacio Lighthouse 2.jpg|Ο Φάρος της Μαντονέτα (*Madonetta)* στο Μπονιφάτσιο, στο νότιο παράκτιο άκρο της Κορσικής.
Αρχείο:Strait of Bonifacio.jpg|Το Στενό όπως φαίνεται από το βορειότερο άκρο της Σαρδηνίας. Η νότια ακτή της Κορσικής είναι μόλις ορατή.
Αρχείο:Bunifaziu – seaside.jpg|Το Μπονιφάτσιο, επάνω στον ασβεστολιθικό βράχο.
Αρχείο:BenifacioHafen.jpg|Σημείο αναχώρησης του φέρι μποτ από το Μπονιφάτσιο για τη Σαρδηνία (2003)


## Παραπομπές


## Δείτε επίσης
* Αρχιπέλαγος Λα Μανταλένα

Μπονιφατσιο
Μπονιφατσιο
Μπονιφατσιο
Κατηγορία:Κορσική
Κατηγορία:Σαρδηνία
Σίρμιο

Το **Σίρμιο** (λατινικά: *Sirmium*) ήταν πόλη στη ρωμαϊκή επαρχία της Παννονίας. Αναφέρεται πρώτη φορά τον 4ο π.Χ. αιώνα και κατοικούνταν από Ιλλυριούς και Κέλτες. Κατακτήθηκε από τους Ρωμαίους τον 1ο π.Χ. αιώνα και έπειτα έγινε η πρωτεύουσα της ρωμαϊκής επαρχίας της Κάτω Παννονίας. Το 294 μ.Χ. το Σίρμιο ανακηρύχτηκε μία από τις τέσσερις πρωτεύουσες της ρωμαϊκής αυτοκρατορίας. Ήταν επίσης πρωτεύουσα της υπαρχίας του Ιλλυρικιού και της Δεύτερης Παννονίας. Το Σίρμιο ήταν χτισμένο στον ποταμό Σάβο, στο μέρος όπου βρίσκεται σήμερα η Σρέμσκα Μιτρόβιτσα στη βόρεια Σερβία. Ο χώρος προστατεύεται ως Αρχαιολογικός Χώρος Εξαιρετικής Σημασίας. Η σημερινή περιοχή της Συρμίας (Σρεμ) έχει πάρει το όνομά της από την πόλη.

Το Σίρμιο είχε 100.000 κατοίκους και ήταν μία από τις μεγαλύτερες πόλεις της εποχής του. Ο Κόλιν ΜακΈβεντυ, ωστόσο, υπολογίζει ότι ο πληθυσμός του ήταν μόλις 7.000, βασιζόμενος στην έκταση του αρχαιολογικού χώρου. Ο Αμμιανός Μαρκελλίνος το ονομάζει "ένδοξη μητέρα των πόλεων".

## Παραπομπές


## Εξωτερικοί σύνδεσμοι
* 

Κατηγορία:Εγκαταλελειμμένοι οικισμοί στα Βαλκάνια
Κατηγορία:Ρωμαϊκοί αρχαιολογικοί τόποι στην Ευρώπη
Κατηγορία:Αρχαιολογικοί τόποι στη Σερβία
Κατηγορία:Αρχαία ιστορία της Σερβίας
Κατηγορία:Ιλλυρία
Γενική Αντιπροσωπεία της Αραγωνίας

Η **Γενική Αντιπροσωπεία της Αραγωνίας** (ισπανικά: *Diputación General de Aragón (DGA)*) ή** Κυβέρνηση της Αραγωνίας**, είναι το όργανο της κυβέρνησης της ισπανικής αυτόνομης κοινότητας της Αραγωνίας, που ιδρύθηκε κατά τη διάρκεια της Μεταπολίτευσης, ως αυτόνομο εκτελεστικό όργανο. Αντιπροσωπεύει την εκτελεστική εξουσία της κοινότητας και η έδρα της βρίσκεται στον Βασιλικό Οίκο της Misericordia στην Σαραγόσα, σε ένα κτίριο που ονομάζεται επίσης "*Pignatelli*". Η ιστορική της προέλευση της βρίσκεται στην Γενική Αντιπροσωπεία του Βασιλείου της Αραγωνίας, που ήταν σε ισχύ μεταξύ των ετών 1364 και 1708, και της οποίας η προέλευση βρίσκεται στο κοινοβούλιο του 1188 (Cortes de Huesca).

Δεν πρέπει να συγχέεται με το Κοινοβούλιο της Αραγωνίας (Cortes de Aragón), το οποίο ασκεί τη νομοθετική εξουσία στην περιοχή.

## Σύνθεση
Ο Πρόεδρος εκλέγεται από το Κοινοβούλιο της Αραγωνίας. Η σημερινή κυβέρνηση είναι μια κυβέρνηση συνασπισμού PSOE-CHA και έχει 10 μέλη, που απαρτίζουν τα μελή του διοικητικό συμβουλίου μαζί με τον πρόεδρο της εκτελεστικής εξουσίας Javier Lambán.

## Παραπομπές


## Εξωτερικοί σύνδεσμοι

* Ιστεοσελίδα της Γενικής Αντιπροσωπείας της Αραγωνίας

Κατηγορία:Αραγωνία
Ινστιτούτο Πούσκιν Αθηνών

εναλλ.=Αθήνα, Φειδίου 18, Τ. 2103302051 - www.pushkin.gr|μικρογραφία|Ινστιτούτο Πούσκιν Αθηνών
Το **Ινστιτούτο Πούσκιν Αθηνών** ιδρύθηκε το 1945 ως αποκλειστικός εκπρόσωπος στην Ελλάδα του Κρατικού Ινστιτούτου Ρωσικής Γλώσσας και Λογοτεχνίας «Α.Σ. Πούσκιν», Ανώτατου Εκπαιδευτικού Ιδρύματος της Ρωσίας. Την ίδια χρονιά είχε ιδρυθεί ως επίσημος φορέας για τη διδασκαλία της ρωσικής γλώσσας ο Ελληνοσοβιετικός Σύνδεσμος από τον Νίκο Καζαντζάκη, τον Άγγελο Σικελιανό, τον Γεώργιο Λαιμό, τον Αιμίλιο Βεάκη και άλλες 116 εξέχουσες προσωπικότητες, με καθοριστικό ρόλο στην πνευματική, οικονομική, πολιτική και καλλιτεχνική ζωή της χώρας μας. Ο Σύνδεσμος λειτούργησε ως το 1991.

Το Ινστιτούτο λειτουργεί υπό την αιγίδα του Ιδρύματος Ελληνορωσικής Συνεργασίας, το οποίο συστάθηκε από τον ιδρυτή  του Ινστιτούτου Πούσκιν στην Αθήνα Γιάννη Γιαννίκο και εγκρίθηκε με το από 21-2-1995 (ΦΕΚ 136/1-3-1995, Τεύχος Β’).

Το Ινστιτούτο Πούσκιν Αθηνών έχει ενταχθεί στα προγράμματα πολιτιστικής συνεργασίας Ελλάδας-Ρωσίας, έχει βραβευθεί από τη ρωσική κυβέρνηση για την ανάπτυξη των ελληνορωσικών σχέσεων και έχει στην ιδιοκτησία του το πολύτιμο αρχείο του Ελληνοσοβιετικού Συνδέσμου, τη σημαντικότερη ρωσική βιβλιοθήκη στην Ελλάδα με 18.000 βιβλία.

Σήμερα το Ινστιτούτο Πούσκιν Αθηνών στεγάζεται σε κτίριο στο κέντρο της Αθήνας. Οι καθηγητές του Ινστιτούτου διδάσκουν τη ρωσική γλώσσα στη Βουλή των Ελλήνων, στους μεγαλύτερους οργανισμούς και εταιρείες της Ελλάδας και σε ξένες εταιρείες που δραστηριοποιούνται στην Ελλάδα. Ακόμη, το Ινστιτούτο καλύπτει τις ανάγκες διερμηνείας σε διεθνείς συναντήσεις και αναλαμβάνει μεταφράσεις μεγάλου αριθμού λογοτεχνικών και επιχειρηματικών κειμένων.

Λειτουργεί, τέλος, ως εξεταστικό κέντρο της ρωσικής γλώσσας, είναι ένας από τους έξι οργανισμούς πιστοποίησης ξένων γλωσσών στην Ελλάδα με διπλώματα που αναγνωρίζονται από το ΑΣΕΠ.

## Παραπομπές


Κατηγορία:Ινστιτούτα
Κατηγορία:Εκπαίδευση
Άγιος Στέφανος Σαραβαλίου Αχαΐας

:*Για οικισμούς με ίδιο όνομα στην Αχαΐα, δείτε: [[Άγιος Στέφανος Αχαΐας]]*

 

Ο ** Άγιος Στέφανος** είναι πεδινός οικισμός του Νομού Αχαΐας, ευρισκόμενος στην ευρύτερη περιοχή της πόλης των Πατρών.

## Τοποθεσία και φυσιογνωμία
Ο Άγιος Στέφανος απέχει οδικώς από το κέντρο της Πάτρας περίπου 7 χιλιόμετρα, και ως οικισμός γειτνιάζει, με τα Δεμένικα στα δυτικά, με τον Γλαύκο στα βόρεια και κατάντη του, με την περιοχή του Πετρωτού και την φημισμένη ιστορική οινοποιία Αχαΐα Κλάους στα ανατολικά, ενώ στα νότια του βρίσκεται το Σαραβάλι και στα νοτιοδυτικά ο οικισμός Μπάκαρι. Επιπλέον, στα νότια όρια του διέρχεται η Περιμετρική Οδός Πατρών.

Στην περιοχή, σε παράπλευρο δρόμο της Περιμετρικής Οδού Πατρών, βρίσκεται ο γραφικός μικρός πέτρινος ναός αφιερωμένος στον Άγιο Ραφαήλ, ενώ στα βόρεια του οικισμού, δίπλα στον Γλαύκο ποταμό βρίσκονται οι αθλητικές εγκαταστήσεις του ποδοσφαιρικού σωματείου «Θύελλα Πατρών».

Η ευρύτερη περιοχή τα τελευταία χρόνια γνωρίζει μεγάλη οικονομική ανάπτυξη καθώς βρίσκεται πολύ κοντά στο Βιοτεχνικό Πάρκο (ΒΙΟ. ΠΑ.) Γλαύκου Πάτρας, με αρκετές επιχειρήσεις να είναι εγκατεστημένες εκεί συμβάλλοντας στη διαμόρφωση της φυσιογνωμίας της.μικρογραφία|Πετρόκτιστος Ναός Αγίου Ραφαήλ, Πατρών.|444x444εσ
## Ιστορικά στοιχεία
Η ονομασία του προήλθε από τον ομώνυμο παλιό ναό της περιοχής.  Αναγνωρίστηκε ως οικισμός το 1971 και εντάχτηκε στην τότε Κοινότητα Σαραβαλίου της τότε Επαρχίας Πατρών. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μεσσάτιδος ως τμήμα του πρώην Δημοτικού Διαμερίσματος Σαραβαλίου. Σύμφωνα με το «Πρόγραμμα Καλλικράτης» από την 1η Ιανουαρίου του 2011 ανήκει στον (διευρυμένο) Δήμο Πατρέων και αποτελεί τμήμα της Δημοτικής Κοινότητας Σαραβαλίου.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Άγιος Στέφανος.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίου Στεφάνου Σαραβαλίου Αχαΐας. eetaa.gr. Ανακτήθηκε: 19/12/2017.
* Ε.Ε.Τ.Α.Α. - Διοικητικές μεταβολές Κοινότητας Σαραβαλίου Αχαΐας. eetaa.gr. Ανακτήθηκε: 18/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Kickapoo (τραγούδι)

Το ***Kickapoo*** είναι ένα τραγούδι του αμερικανικού ροκ-κωμικού σχήματος Tenacious D, που συμπεριλήφθηκε στο soundtrack της ταινίας *Tenacious D in The Pick of Destiny* (2006), ονόματι *The Pick of Destiny* και κυκλοφόρησε το 2006. Το τραγούδι γράφτηκε από τον Τζακ Μπλακ, τον Κάιλ Γκας και τον Λίαμ Λιντς. Το κομμάτι ερμηνεύουν οι Τζακ Μπλακ, Ρόνι Τζέιμς Ντίο και Meat Loaf.  Είναι το δεύτερο μεγαλύτερο κομμάτι σε διάρκεια στον δίσκο.

Το τραγούδι έχει κι αυτό κωμικό στίχο και επικεντρώνεται στον ήρωα της ταινίας και την πουριτανική οικογένεια που μεγάλωσε, η οποία δεν τον αφήνει να παίξει rock, ειδικά ο πατέρας του (Meat Loaf). Όμως, ο μικρός ήρωας, μετά από προσευχή προς τον Ρόνι Τζέιμς Ντίο, βρίσκει τον δρόμο του και φεύγει από την οικογένειά του. Το κομμάτι εκτός από κωμικό στίχο εμπεριέχει και βωμολοχίες. Ένας από τους λόγους που το κομμάτι έγινε γνωστό, είναι και η συμμετοχή του Dio, ο οποίος, όπως είπε σε συνέντευξη του ο Μπλακ, «κατάλαβε κάποιες ομοιότητες με το κομμάτι *Neon Knights*, των Black Sabbath, όμως το θεώρησε φόρο τιμής και μας έδωσε τις ευχές του». Ο Μπλακ παραδέχτηκε πως η καλύτερη στιγμή της ταινίας είναι όταν εμφανίζεται ο Dio.

Το κομμάτι χωρίζεται σε ένα intro με τον ήρωα να κάνει πρόλογο για ένα τραγούδι που έγραψε, στο δεύτερο μέρος, ο ρυθμός είναι πιο έντονος, με το τραγούδι που έγραψε, ερμηνεύοντάς τον μπροστά στην οικογένειά του, στο τρίτο μέρος ο πατέρας κατακρίνει τις πράξεις του γιου, στο τέταρτο μέρος, ο μικρός ήρωας προσεύχεται στον Dio, και τέλος εμφανίζεται ο ίδιος ο Dio και του "δείχνει" τον δρόμο. Το outro εξιστορεί το πώς ο ήρωας έφτασε στο Χόλιγουντ. Σε κανάλι που δημοσιεύτηκε το 2006, στο YouTube, σε στυλ βίντεο κλιπ, έχει πάνω από 43 εκατομμύρια θεάσεις.  Ενώ, γενικότερα, πρόκειται για ένα από τα πιο γνωστά κομμάτια του συγκροτήματος κι ένα από τα πιο αγαπημένα των οπαδών τους.

## Παραπομπές


## Εξωτερικοί σύνδεσμοι
* Kickapoo στο AZLyrics
* [Kickapoo](http://lyrics.wikia.com/wiki/Tenacious_D:Kickapoo_(Clean)) στο LyricWiki (καθαρό)

Κατηγορία:Τραγούδια του 2006
Κατηγορία:Τραγούδια των Tenacious D
Κεφαλόβρυσο Σαραβαλίου Αχαΐας

:*Για οικισμούς με ίδιο όνομα στην Αχαΐα, δείτε: [[Κεφαλόβρυσο Αχαΐας]]*

 

Το **Κεφαλόβρυσο** είναι οικισμός της Δημοτικής Κοινότητας Σαραβαλίου της Δημοτικής Ενότητας Μεσσάτιδος του Δήμου Πατρέων. Βρίσκεται χτισμένο σε υψόμετρο 170 μέτρων περίπου στα ριζά του Ομπλού και νότια-νοτιοδυτικά της Πάτρας, απέχοντας οδικώς από το κέντρο της πόλης περίπου 9 χιλιόμετρα.

## Γενικά στοιχεία
Αναγνωρίστηκε επισήμως το 1971 και εντάχτηκε στην τότε Κοινότητα Σαραβαλίου.

Ο οικισμός γειτνιάζει και συνορεύει με το Σαραβάλι στα βόρεια, την Κρήνη στα δυτικά και την περιοχή του Πετρωτού στα βορειοανατολικά, ενώ εγγύς του βρίσκονται το Μπάκαρι στα βορειοδυτικά, ο Άγιος Στέφανος στα βόρεια και η Μαυρομανδήλα στα βορειοανατολικά. Ακόμα, σε μικρή απόσταση, βορειοανατολικά του Κεφαλόβρυσου, βρίσκεται η ιστορική οινοποιία της περιοχής των Πατρών, η Αχαΐα Κλάους.

Στην ανατολική είσοδο του οικισμού, βρίσκεται ο Ι.Ν. Αγίου Κωνσταντίνου και Αγίας Ελένης, αγνώστου ημερομηνίας κτίσεως του οποίου βεβαιώνεται η ύπαρξη τουλάχιστον από τον 16ο αιώνα. Από την περιοχή ξεκινά ο δρόμος που οδηγεί στην ιστορική Ιερά Μονή Ομπλού.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Δείτε επίσης
* Σαραβάλι Αχαΐας

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Βασίλης Κ. Λάζαρης (επιμ.), *Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821"*. Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμος Β', Αχαϊκές Εκδόσεις, Πάτρα 1999. ISBN 960-7960-09-2.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη έκδοση, λήμμα Κεφαλόβρυσο, λήμμα Σαραβάλι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κεφαλόβρυσου Σαραβαλίου Αχαΐας. eetaa.gr. Ανακτήθηκε: 18/12/2017.
* Ε.Ε.Τ.Α.Α. - Διοικητικές μεταβολές Κοινότητας Σαραβαλίου Αχαΐας. eetaa.gr. Ανακτήθηκε: 18/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Άγιος Ιωάννης Σουλίου Αχαΐας

Ο **Άγιος Ιωάννης** είναι οικισμός της περιοχής -και άλλοτε ανεξάρτητης κοινότητας- Σουλίου στον Νομό Αχαΐας. Αποτελεί έναν από τους οικισμούς του *Παλαιού Σουλίου*. Στην περιοχή βρίσκεται η εκκλησία του Αγίου Ιωάννου, από την οποίο έχει προέλθει και η ονομασία του οικισμού.

## Γεωγραφία - τοποθεσία
Βρίσκεται στο νότιο τμήμα της δυτικής πλευράς του Παναχαϊκού σε υψόμετρο περίπου 460 μέτρων. Ο οικισμός είναι χτισμένος πλησίον του σημείου συμβολής του κύριου ρου του ποταμού Γλαύκου και του παραποτάμου του Βερβενίκου, καθώς και των δύο κοιλάδων όπου ρέουν, ενώ επεκτείνεται και προς τα νοτιοανατολικά κατά μήκος της βορινής πλαγιάς της κοιλάδας του Γλαύκου.

Χωροθετείται στα νοτιοανατολικά της Πάτρας, σε απόσταση περίπου 14 χιλιομέτρων από το κέντρο της, ενώ απέχει επίσης περίπου 7 χιλιόμετρα από το Νέο Σούλι, την έδρα της τοπικής κοινότητας Σουλίου του Δήμου Πατρέων όπου υπάγεται διοικητικά.

## Δημογραφική εξέλιξη
Σύμφωνα με την Απογραφή του 2011 ο οικισμός του Αγίου Ιωάννη έχει πληθυσμό 37 κατοίκους. Παλαιότερα, κατά την Απογραφή του 2001, είχε πληθυσμό που είχε ανέλθει σε 98 κατοίκους.
## Πληθυσμός

## Διοικητική εξέλιξη
Ο Άγιος Ιωάννης αναφέρεται στην απογραφή του 1981 ως οικισμός στην τότε Κοινότητα Σουλίου. Στις 04/12/1997 (ΦΕΚ 244Α) σύμφωνα με το Σχέδιο «Καποδίστριας», η Κοινότητα Σουλίου συγχωνεύτηκε με τον Δήμο Πατρέων και τα Μιντζαίικα προσαρτήθηκαν σε αυτόν. Με το Σχέδιο «Καλλικράτης» (1/1/2011), ο οικισμός συνέχισε να αποτελεί μέρος του, ευρύτερου όμως πλέον, Δήμου Πατρέων.

## Παραπομπές


## Πηγές
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4

## Εξωτερικοί σύνδεσμοι
* Ιστοσελίδα Πολιτιστικού Συλλόγου Σουλίου Πατρών: Soulipatras.gr. Ανακτήθηκε: 20/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Κατηγορία:Σούλι Αχαΐας
Προφήτης Ηλίας Σουλίου Αχαΐας

Ο **Προφήτης Ηλίας** είναι μικρός ορεινός οικισμός του Νομού Αχαΐας. Αποτελεί τμήμα της Τοπικής Κοινότητας Σουλίου, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Πατρέων.

## Τοποθεσία
Είναι οικισμός για τον οποίο δεν υπάρχουν στοιχεία οριοθέτησης. Βρίσκεται κτισμένος στο νότιο τμήμα των δυτικών πλαγιών του Παναχαϊκού όρους, σε υψόμετρο από 982 έως 1.273 μ., δυτικά της «σάρας» του Παναχαϊκού, στην περιοχή του λεγόμενου «Παλαιού Σουλίου» και σε θέση ανατολικά-βορειοανατολικά των υπόλοιπων οικισμών της περιοχής αυτής.

## Γενικά στοιχεία
Στη θέση του οικισμού βρισκόταν η αρχική θέση του οικισμού του Σουλίου. Σύμφωνα με τοπικές μαρτυρίες, σήμερα ο οικισμός κατοικείται μόνο την περίοδο του καλοκαιριού.

## Διοικητική εξέλιξη
Ο Προφήτης Ηλίας είναι σχετικά καινούριος αυτοτελής οικισμός καθώς αναγνωρίστηκε ως τέτοιος στις 17/03/1991, όταν και υπήχθη στην τότε Κοινότητα Σουλίου. Την περίοδο 1997-2010, βάσει του «Σχεδίου Καποδίστριας», ανήκε στο Δήμο Πατρέων ως τμήμα του πρώην Δημοτικού Διαμερίσματος Σουλίου.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Δείτε επίσης
* Σούλι Αχαΐας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* Αργύριος Κων. Αργυρόπουλος, *Σούλι Πατρών. Ιστορικές Αναδρομές. Εδώ που εκατοίκησαν οι Πρόγονοι Σουλιώτες*, Πάτρα 2000, Δεύτερη Έκδοση.
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σούλι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Προφήτη Ηλία Σουλίου Αχαΐας. eetaa.gr. Ανακτήθηκε: 28/07/2018.
* Ε.Ε.Τ.Α.Α. - Διοικητικές μεταβολές Κοινότητας Σουλίου Αχαΐας. eetaa.gr. Ανακτήθηκε: 28/07/2018.
* Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 28/07/2018.
* Η θέση του οικισμού Προφήτης Ηλίας Σουλίου Πατρών στο χάρτη. openstreetmap.org. Ανακτήθηκε: 28/07/2018.
* Η θέση του οικισμού Προφήτης Ηλίας Σουλίου Πατρών στο χάρτη. topoguide.gr. Ανακτήθηκε: 28/07/2018.
* Ιστοσελίδα Πολιτιστικού Συλλόγου Σουλίου Πατρών . soulipatras.gr. Ανακτήθηκε: 28/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Κατηγορία:Σούλι Αχαΐας
Κάτω Σαλμενίκο Αχαΐας

Το **Κάτω Σαλμενίκο** είναι οικισμός του Νομού Αχαΐας και αποτελεί έδρα της Τοπικής Κοινότητας Σαλμενίκου. 

Μετά την αναδιοργάνωση του προγράμματος Καλλικράτης, ο οικισμός ανήκει στον Δήμο Αιγιαλείας, τοπική κοινότητα Σαλμενίκου.

Κατά την απογραφή του 2011 δηλώθηκαν 225 μόνιμοι κάτοικοι.

## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας